I Junior-VM på ski 2014 vant han skiathlon (10 km + 10 km), foran russeren Aleksej Tsjervotkin og landsmannen Johan Hoel. Han var også ankermann på det norske laget som fikk gull i stafetten. På 10 km klassisk kom han på 8.-plass. Han deltok i junior-NM på ski 2014 i mars, der han fikk sølv på 10 km fri, og kom på 5.-plass på 10 km klassisk. På 4 x 5 km stafett kom han på 4.-plass sammen med Buskerud Skikrets 1. Han kom på 2.-plass i norgescupen for junior sammenlagt, kun slått av Johan Hoel.